ইরানকে চরম হুঁশিয়ারি দিল ইজরায়েল!

কলকাতা: ইরানকে স্পষ্ট হুঁশিয়ারি দিয়ে রাখল ইজরায়েল (Israel)। ইজরায়েলি প্রতিরক্ষা মন্ত্রী ইয়োয়াভ গ্যালান্ট (Yoav Gallant) বলে দিলেন, তাঁদের আক্রমণ হবে মারাত্মক, সুনির্দিষ্ট এবং বিশেষভাবে তাক লাগিয়ে দেওয়া। ইজরায়েল ডিফেন্স ফোর্সের (IDF) গোয়েন্দা ইউনিট ৯৯০০-তে সফরে গিয়েছিলেন প্রতিরক্ষা মন্ত্রী। সেখান তিনি বলেন, ইরান বুঝতেই পারবে না কোথা থেকে কী হয়ে গেল।

গত সপ্তাহে ইজরায়েলে ক্ষেপণাস্ত্র হামলা করেছিল ইরান। গ্যালান্ট বলেন, ওই হামলা আগ্রাসী ছিল কিন্তু ওরা ব্যর্থ হয়েছে কারণ ওদের নিশানা ঠিক ছিল না। মন্ত্রীর দাবি, ইরানের হামলায় ইজরায়েল বায়ুসেনার কোনও ক্ষতি হয়নি। সমস্ত রানওয়ে কাজ করছে, কোনও বিমান ক্ষতিগ্রস্ত হয়নি এবং কোনও সেনা কিংবা সাধারণ নাগরিক আহতও হননি।

আরও পড়ুন:

]গ্যালান্ট আরও জানিয়েছেন, আইডিএফ-এর একজন সৈনিক থেকে প্রধানমন্ত্রী পর্যন্ত প্রত্যেকে ইরানে আক্রমণ করা নিয়ে সঙ্ঘবদ্ধ। সঠিক সময় বুঝে হামলা হবে।